Il-Kummissjoni Ewropea - Stqarrija għall-istampa Il-Baġit tal-UE: Il-Kummissjoni tipproponi investiment ta' €9.2 biljun fl- ewwel programm diġitali li qatt sar Brussell, is-6ta' gunju 2018 Bl-istrateġija għal Suq Uniku Diġitali ħloqna qafas regolatorju validu għall-era diġitali. Din jeħtieġ titwieżen b'finanzjament u invesitmenti ambizzjużi daqsha fil-programm Ewropa Diġitali ħalli tiżdied il-kompetittività internazzjonali tal-UE u jiġu żviluppati u msaħħa l-kapaċitajiet diġitali strateġiċi tal- Ewropa. Dawn il-kapaċitajiet ewlenin għandhom x'jaqsmu mal-kompjuterizzazzjoni ta' prestazzjoni għolja, l-intelliġenza artifiċjali, iċ-ċibersigurtà u l-ħiliet diġitali avvanzati u jiżguraw l-użu u l- aċċessibbiltà mifruxin tagħhom madwar l-ekonomija u s-soċjetà kollha għan-negozji u s-settur pubbliku. Andrus Ansip, il-Viċi President għas-Suq Uniku Diġitali, qal: "Is-Suq Uniku Diġitali jipprovdi l-qafas legali li jiżgura li n-nies u l-kumpaniji jgawdu bis-sħiħ mit-trasformazzjoni diġitali. L-għan tagħna kien li l-baġit tal-UE jkun lest għall-isfidi tal-ġejjieni: it-trasformazzjoni diġitali qed titqies f'kull proposta, mit-trasport, l-enerġija u l-agrikoltura sal-kura tas-saħħa u l-kultura. Biex inkomplu nsaħħu dan kollu, illum qed nipproponu aktar investiment fl-intelliġenza artifiċjali, is- superkompjuterizzazzjoni, iċ-ċibersigurtà, il-ħiliet u l-gvern elettroniku – ilkoll identifikati mill- mexxejja tal-UE bħala oqsma ewlenin għall-kompetittività futura tal-UE." Mariya Gabriel, il-Kummissarju għall-Ekonomija u s-Soċjetà Diġitali, stqarret: "Dan l-ewwel programm diġitali pan-Ewropew hu pass kbir biex tissaħħaħ il-pożizzjoni tal-Ewropa bħala protagonista fid-dinja fejn tidħol it-trasformazzjoni diġitali. Aħna se ninvestu f'kapaċitajiet diġitali strateġiċi ewlenin bħall-intelliġenza artifiċjali, il-kompjuterizzazzjoni ta' prestazzjoni għolja u ċ- ċibersigurtà, u bħalma jiġri fl-inizjattivi diġitali kollha tagħna, iċ-ċittadini Ewropej se jkunu fil-qalba ta' dan il-programm. Wieħed mill-pilastri ewlenin tal-programm hu investiment fiċ-ċittadini tagħna biex dawn jiksbu l-ħiliet diġitali avvanzati meħtieġa biex jaċċess u jużaw l-aktar teknoloġiji diġitali riċenti." Il-proposta tal-Kummissjoni tiffoka fuq ħames oqsma: Is-superkompjuters: €2.7 biljun se jiffinanzjaw proġetti li jibnu u jsaħħu s- superkompjuterizzazzjoni u l-ipproċessar tad-dejta fl-Ewropa, li tant huma kruċjali għall-iżvilupp ta' diversi oqsma – mill-kura tas-saħħa u l-enerġija rinnovabbli sas-sikurezza tal-karozzi u ċ- ċibersigurtà. Dan il-finanzjament se jiżgura użu aktar effettiv u usa' tas- superkompjuterizzazzjoni fis-settur pubbliku u fis-settur privat, inkluż milll-impriżi żgħar u medji. Ewropa Diġitali se jkollu l-għan li sal-2022/2023 jintroduċi infrastruttura tas- superkompjuters u tad-dejta ta' klassi dinjija b'kapaċitajiet fuq skala eksa (biljun biljun jew 1018 kalkolu kull sekonda), u faċilitajiet fuq skala post eksa sal-2026/2027, biex l-UE jkollha l- provvista ta' teknoloġiji indipendenti u kompetittivi tagħha stess, tilħaq eċċellenza fl- applikazzjonijiet u twessa' d-disponibbiltà u l-użu tas-superkompjuterizzazzjoni. L-inizjattivi ppjanati huma msejsa fuq l-istrateġija Ewropea dwar is-superkompjuters li se tgħin lill-UE tavvanza f'diversi oqsma, mill-kura tas-saħħa u l-enerġija rinnovabbli sas-sikurezza tal-karozzi u ċ-ċibersigurtà. L-intelliġenza artifiċjali (AI): €2.5 biljun huma ppjanati biex l-intelliġenza artifiċjali tinfirex fl-ekonomija u fis-soċjetajiet Ewropej. Dan il-baġit huma msejjes fuq l-approċċ Ewropew għall- Intelliġenza Artifiċjali li ġie ppreżentat fil-25 ta' April 2018: l-għan hu li jagħti spinta lill- investimenti ħalli l-intelliġenza artifiċjali tintuża bl-aħjar mod filwaqt li jitqiesu l-bidliet soċjoekonomiċi li din iġġib magħha u jkun żgurat qafas etiku u legali xieraq. Il-programm Ewropa Diġitali se jagħti aċċess aħjar lill-awtoritajiet pubbliċi u lin-negozji, speċjalment l-iżgħar fosthom, għal faċilitajiet tal-ittestjar u l-esperimentazzjoni tal-Intelliġenza Artifiċjali fl-Istati Membri, filwaqt li ż-żieda fl-investimenti fir-riċerka u l-innovazzjoni permezz ta' Orizzont Ewropa se tiżgura li l-UE tibqa' fuq quddiem nett fl-iżviluppi xjentifiċi u teknoloġiċi fl-Intelliġenza Artifiċjali. Il-Kummissjoni tipproponi li jiġu żviluppati "libreriji Ewropej" komuni ta' algoritmi li jkunu aċċessibbli għal kulħadd, biex lis-settur pubbliku u lis-settur privat jgħinuhom jidentifikaw u jakkwistaw dik is-soluzzjoni li taħdem l-aħjar għall-bżonnijiet tagħhom. pjattaformi miftuħa u l-aċċess għall-ispazji industrijali tad-dejta għall-intelliġenza artifiċjali se jsiru disponibbli madwar l-UE f'Ċentri tal-Innovazzjoni Diġitali biex jingħataw faċilitajiet għall- ittestjar u għarfien għan-negozji żgħar u l-innovaturi lokali. Iċ-ċibersigurtà u l-fiduċja: €2 biljun se jiġu investiti fis-salvagwardja tal-ekonomija, is-soċjetà u d-demokraziji diġitali tal-UE billi jiġu xprunati d-difiża ċibernetika u l-industrija taċ- ċibersigurtà tal-UE, jingħata finanzjament għal tagħmir u infrastruttura taċ-ċibersigurtà tal- ogħla livell, u jiġi appoġġat l-iżvilupp tal-għarfien u l-ħiliet meħtieġa. Il-proposta hi msejsa fuq il-firxa wiesgħa ta' miżuri taċ-ċibersigurtà ppreżentati f'Settembru 2017, u fuq l-ewwel leġiżlazzjoni għall-UE kollha dwar iċ-ċibersigurtà li daħlet fis-seħħ f'Mejju 2018. Il-ħiliet diġitali: €700 miljun se jiżguraw li l-forza tax-xogħol attwali u futura ikollhom l- opportunità li jiksbu faċilment ħiliet diġitali avvanzati permezz ta' korsijiet ta' taħriġ qosra u fit- tul u permezz ta' esperjenzi fuq lant tax-xogħol, ikun xi jkun l-Istat Membru ta' residenza tagħhom. Bil-programm Ewropa Diġitali, iċ-Ċentri tal-Innovazzjoni Diġitali se jwettqu programmi mmirati li jgħinu lill-intrapriżi żgħar u medji u lill-amministrazzjonijiet pubbliċi biex jgħammru lil persunal tagħhom bil-ħiliet avvanzati meħtieġa ħalli jkunu jistgħu jaħtfu l- opportunitajiet ġodda li joffru s-superkompjuterizzazzjoni, l-intelliġenza artifiċjali u ċ- ċibersigurtà. Niżguraw użu wiesa' ta' teknoloġiji diġitali madwar l-ekonomija u s-soċjetà: €1.3 biljun se jiżguraw it-trasformazzjoni diġitali tal-amministrazzjoni pubblika u tas-servizzi pubbliċi u l- interoperabbiltà tagħhom mal-UE kollha, u jiffaċilitaw l-aċċess għal teknoloġija u għarfien għan- negozji kollha, l-aktar għall-SMEs. Iċ-Ċentri tal-Innovazzjoni Diġitali se jkunu punt uniku tas- servizz għall-intrapriżi żgħar u medji u għall-amministrazzjonijiet pubbliċi, li jagħti aċċess għal għarfien espert teknoloġiku u faċilitajiet tal-esperimentazzjoni, kif ukoll konsulenza issir valutazzjoni aħjar tal-każ tan-negozju ta' proġetti tat-trasformazzjoni diġitali. Se jingħata appoġġ lil netwerk ta' Ċentri tal-Innovazzjoni Diġitali b'mod li tkun żgurata l-aktar kopertura ġeografika wiesgħa madwar l-Ewropa. Daż-żmien, iċ-Ċentri tal-Innovazzjoni Diġitali huma wieħed mill-elementi ewlenin tal-istrateġija dwar id-Diġitalizzazzjoni tal-Industrija Ewropea. Il-Passi li Jmiss Hemm bżonn jintlaħaq ftehim mingħajr dewmien dwar il-baġit tal-UE fit-tul u kumplessiv, u fuq il- proposti settorjali tiegħu, ħalli jkun żgurat li l-fondi tal-UE jibdew jiksbu r-riżultati fil-prattika malajr kemm jista' jkun. Minħabba l-urġenza tas-sitwazzjoni u l-iskala tal-investiment meħtieġ, hemm każ b'saħħtu għal intervent tal-UE biex b'mod konġunt tiffinanzja u tikkoordina azzjonijiet fuq skala li kapaċi tegħleb l- isfidi li ġġib magħha t-trasformazzjoni diġitali. Dan għandu jiżgura li kulħadd igawdi l-benefiċċji tat- teknoloġiji diġitali ġodda. Jekk id-distakk fl-investiment ma jiġix indirizzat mingħajr dewmien, hemm riskju li jiddgħajfu l- kapaċità tal-innovazzjoni u l-kompetittività industrijali tal-UE. Bi ftehim dwar il-baġit fit-tul li jmiss fl-2019, tkun tista' ssir tranżizzjoni bla xkiel bejn il-baġit fit-tul attwali (2014-2020) u l-baġit il-ġdid, u jkunu żgurati l-prevedibbiltà u l-kontinwità tal-finanzjament għall-ġid ta' kulħadd. Ewropa Diġitali hu programm ġdid u parti mill-kapitlu "Suq Uniku, Innovazzjoni u l-Qasam Diġitali" li hemm fil-proposta tal-baġit fit-tul tal-UE. Filwaqt li jibni fuq l-Istrateġija għal Suq Uniku Diġitali li tnediet f'Mejju 2015 u l-kisbiet tagħha tul l-aħħar snin, l-għan ewlieni tiegħu hu li jsawwar it- trasformazzjoni diġitali tal-Ewropa għall-benefiċċju taċ-ċittadini u n-negozji. B'fondi addizzjonali, l-UE se tkun tista' tinvesti aktar fl-ekonomija u s-soċjetà diġitali. Illum il- Kummissjoni qed tipproponi wkoll li l-baġit għall-proġetti tal-infrastruttura diġitali permezz tal- Faċilità Nikkollegaw l-Ewropa jiżdied għal €3 biljun. Il-Faċilità Nikkollegaw l-Ewropa tiffoka fuq proġetti bl-akbar valur miżjud Ewropew u b'mod partikolari fuq konnessjonijiet transfruntieri. Barra minn hekk, fis-settur diġitali, din tikkontribwixxi biex ikun żgurat li l-muturi soċjiekonomiċi ewlenin, bħall-iskejjel, l-isptarijiet, iċ-ċentri tat-trasport, il-fornituri ewlenin tas-servizzi pubbliċi u intrapriżi intensivi diġitalment ikollhom aċċess għal konnessjonijiet broadband orjentati lejn il-futur sal-2025 (ara l-istqarrija għall-istampa separata). Flimkien mal-programm Ewropa Diġitali, hemm bżonn li l-qafas finanzjarju pluriennali li jmiss jissokta u jsaħħaħ il-finanzjament għar-riċerka u l-innovazzjoni f'teknoloġiji diġitali tal-ġenerazzjoni li jmiss permezz tal-programm Orizzont Ewropa. Iż-żewġ programmi se jaħdmu id f'id: filwaqt li Orizzont Ewropa jipprovdi investimenti kruċjali fir-riċerka u fl-innovazzjoni, il-programm Ewropa Diġitali jibni fuq dawn ir-riżultati biex joħloq l-infrastruttura meħtieġa u jappoġġa l-użu u t-tiswir tal- kapaċitajiet, li min-naħa tagħhom jagħtu kontribut għar-riċerka futura fl-intelliġenza artifiċjali, fir- robotika, fil-kompjuterizzazzjoni ta' prestazzjoni għolja, u fil-Big Data. Għal aktar tagħrif Proposta legali u skeda informattiva Stqarrija għall-istampa: Il-Faċilità Nikkollegaw l-Ewropa Il-baġit tal-UE għall-futur Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-Ba_it_tal-UE__Il-Kummissjoni_tipproponi_investiment_ta___9.2_biljun_fl-ewwel_programm_di_itali_li_qatt_sar.pdf